news_article: Nylander tainnutti Tapparan
  Jyväskylä, 17. 11. (STT)
  JyP HT ja Tampereen Tappara järjestivät rajun jääkiekkonäytöksen torstaina Jyväskylässä. JyP HT voitti tappeluun ja sekasortoon päättyneen pelin maalein 3—2 (1—1, 1—1, 1—0). Kotijoukkueen sankari oli jälleen ruotsalainen NHL-ammattilainen Michael Nylander, joka teki voittomaalin pitkän soolon päätteeksi.
  Piskuinen kanadalainen Theo Fleury pelasi Tapparan paidassa ensimmäisen liigapelinsä. Fleury pisti koko 167-senttisen vartensa peliin sekä hyvässä että pahassa. Calgarysta Tapparaan saapunut Fleury pamautti yhden maalin, syötti toisen, mutta pilasi osittain peliään liian aggressiivisilla otteillaan.
  Fleury seurasi koko pelin ajan tarkasti Calgaryn seuratoveriaan Nylanderia. Kumpikin halusi olla ottelun sankari. Tällä kertaa sen kamppailun voitti Nylander, mikä sapetti Fleurytä: hän aloitti pelin jälkeen tappelun lyömällä JyPin Lasse Niemistä mailalla päähän.
  Tapparan Ari Haanpää liittyi rytinään ilman suostuttelua. Hän iskeytyi Nylanderin kimppuun, mutta ruotsalainen kontrasi hyvin takaisin: Haanpäälle ottelurangaistus, Nylanderille pelirangaistus. Fleury jäi rangaistuksetta.
  JyPin valmentaja ei tavallisesti puutu tuomarityöskentelyyn, mutta tällä kertaa hän teki poikkeuksen.
  — Liigan toimitusjohtaja Urpo Helkovaara on soitellut läpi joukkueiden valmentajat ja tuomarit. Hänen tarkoitusenaan on kitkeä väärä mailankäyttö pois. Tämä oli tulos, Savolainen ihmetteli pelin jälkeen. — Niemistä mailalla lyönyt Fleury taisi päästä ilman rangaistusta!
  Hyvin peliin latautunut Tappara jäi jälleen ilman voittoa. Se masensi joukkueen valmentajan Boris Majorovin.
  — Puolustus ja loukkaantumiset ovat Tapparan pahimmat ongelmat. Lisäksi joukkueen henkinen tila on huono, Majorov mietti. — Voitto ei tule hyvälläkään pelillä, meillä ei ole onnea. (STT)
  sh/pir
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16
events: game result penalty goal penalty penalty penalty goal goal penalty goal goal penalty penalty penalty saves saves
events: JyP voitti pelin Tampereen Tapparaa vastaan maalein 3—2 (1—1, 1—1, 1—0) Theo Fleury Tapparan paidassa pamautti yhden maalin, syötti toisen. E7 Kotijoukkueen Michael Nylander teki voittomaalin soolosuorituksena. Michael Nylander sai 5+20 minuutin rangaistuksen ottelun loppuessa.
events: JyP
events: Tappara
events: 3–2 1–0 1–1 2–1 2–2 3–2
events: 1–1 1–1 1–0
events: power play
events: Aleksandr Barkov Marko Virtanen Theo Fleury Jouni Loponen Miska Kangasniemi Theo Fleury Joni Lius Vesa Ponto Pauli Järvinen Michael Nylander Jouni Loponen Pavel Torgajev Michael Nylander Ari-Pekka Siekkinen Ilpo Kauhanen
events: Jari Lindroos
events: Janne Ojanen
events: Mika Arvaja
events: Janne Ojanen Theo Fleury
events: guest home guest home home guest home home guest home home home home home guest
events: Tappara JyP Tappara JyP JyP Tappara JyP JyP Tappara JyP JyP JyP JyP JyP Tappara
events: 7.02 11.47 13.33 14.13 17.49 18.39 20.42 28.41 33.57 43.32 51.42 58.59 60.0
events: 2 2 2 2 2 2 2 5+20
events: 35 28